### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Med vedtagelsen af politikken ”Et grønnere [adresse]” er visionen om 10.000 nye træer inden 2025 nu blevet en egentlig målsætning. Et enigt byråd vil den grønne by, så nu bør der handles.

De afsatte midler til træplantninger er ikke tilstrækkelige, hvis målsætningen om 10.000 flere træer skal kunne realiseres inden 2025.

En umiddelbar vurdering lyder, at det vil kræve yderligere ca. 30 mio. kr. hvis de 10.000 træer skal være plantet både i den tætte Midtby og i oplandet inden 2025.

Dertil kommer, at der er behov for en dedikeret indsats fra hele [adresse] for at lykkes. Alle magistratsafdelinger bør tage ejerskab og sætte fokus på at plante træer på de arealer, de hver især ejer.

Der kan f.eks. plantes ca. 170 træer for 1 mio. kr. i rabatarealer. Hvis der plantes træer i sammenhæng med anlægsprojekter i [adresse], vil der kunne plantes mellem 25 og 50 træer alt efter placeringer, art og størrelse for 1 mio. kr.

Det er således væsentligt dyrere at plante træer i [adresse] end ved indfaldsveje og i udkanten af byen, og der kræves en ekstraordinær prioritering for at nå i mål med visionen om 10.000 træer inden 2025. Både i form af midler til træplantninger men også til planlægningen heraf.

**Eventuelle input til hvem, hvad, hvordan og hvor mange ressourcer**

Finansiering i alle forslag fra IKKE udmøntede midler fra 10. årig anlægsmidler. Til træer kan der rejses midler sammen med Growing Trees Network Foundation, Plant et Træ og virksomhederne, der er mange der gerne vil. Mobilitet, veje, stier mm finansieres fra MOVE fonden.

Kontaktperson fra partiet: Lars Pedersen, Stig Thomsen og Zahra Mikkelsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.